|  |  |
| --- | --- |
| **RAPORTI GJASHTË MUJOR FINANCIAR** | Per periudhën: Janar – Qershor2024 |
| DREJTORIA PËR BUXHET DHE FINANCA | Për Kuvendin Komunal |

   ****

 **Republika e Kosovës Komuna e Kaçaniku**

 **Republika Kosova-Republic of Kosovo Opština Kacanik – Municipal Kaçanik**

**Kryetari i komunës :**

**Besim Ilazi \_\_\_\_\_\_\_\_\_\_\_\_\_**

**Kaçanik, Korrik – 2024**

1. **Raporti i Buxhetit Komunal për periudhën Janar – Qershor 2024:**

Raporti i Buxhetit Komunal për periudhën Janar – Qershor 2024 ka për qëllim të informimit objektiv lidhur me ecurinë dhe me treguesit relevant rreth përmbushjes së planit të grumbullimit të mjeteve sipas burimeve, përmbushjes së obligimeve të planifikuara sipas plan programeve, dinamikën e mjeteve të shpenzuara dhe atë sipas natyrës së shpenzimeve dhe kategorive të përcaktuara buxhetore, rrjedhën e parasë si dhe treguesit tjerë që kanë ndikuar në rezultatet e përgjithshme për këtë periudhë. Ecuria e përgjithshme e këtyre treguesëve do të prezantohet për 12 (dymbëdhjetë) programet buxhetore:

1. Zyra e Kryetarit,
2. Administrata e Përgjithshme dhe Çështjet Gjinore,
3. Zyra e Kuvendit Komunal,
4. Buxhet dhe Financa,
5. Zhvillim Ekonomik dhe Turizëm,
6. Shërbimet Publike, Mbrojtje Civile dhe Emergjencat,
7. Bujqësia, Pylltaria dhe Zhvillimi Rural,
8. Planifikimi Urban dhe Mjedisi,
9. Shëndetësia dhe Mirëqenia Sociale,
10. Arsim,
11. Kulturë,Rini dhe Sport,
12. Zyra Lokale për Komunitete.



-Buxheti i miratuar i Komunës së Kaçanikut për vitin fiskal 2024, është caktuar sipas Qarkores Buxhetore nr.2024/01 me kufijtë buxhetor fillestar në shumë prej: **11,958,983.00€.**

-Mjetet pjesërisht të bartura nga vitet paraprake te cilat i janë shtuar buxhetit aktual janë ne shumë prej 867,857.42 euro. Kështu shuma e buxhetit të tanishëm ka arritur në **12,826,840.42** euro.

**- Burimet e financimit të Buxhetit Komunal vijnë nga:**

1. Granti i përgjithshëm …………………………………………. 5,130,643.00 €

2. Granti specifik i arsimit: ……………………………………… 4,395,331.00 €

3. Granti specifik për shëndetësi: …………………….……. 1,508,809.00 € dhe

4. Të hyrat vetanake: ……………………………………….…….. 924,200.00 €

**Struktura e përbërjes së buxhetit sipas burimeve të financimit duket kështu:**

Grantet Qeveritare: ……………………. 11,034,783.00 € apo 92.27 % e buxhetit total,

HVK – Projeksionet : ……………………. 924,200.00 € apo 7.73 % e buxhetit total.

-Shpenzimi total per periudhen Janar – Qershorë 2024 është në shumë prej 4,514,500.76€ apo 35.20% e planifikimit vjetorë 2024.

**II. Raporti i inkasimit të të hyrave vetanake:**

Të hyrat vetanake **direkte** të grumbulluara gjatë periudhës raportuese kanë arritur lartësinë e realizimit prej **351,713.65€** që përbëjnë **38.06%** të planifikimit të gjithëmbarshëm vjetorë në shumë prej **924,200.00€.** Këto të hyra për periudhën Janar-Qershor 2024 janë krijuar sipas burimeve të identifikuara nga të gjitha Drejtoritë bazuar në planifikimet vjetore.

* Nga Drejtoria e Buxhetit dhe Financave janë grumbulluar gjithsej: **193,450.36€** apo **55%** e totalit të inkasimit nga të hyrat direkte komunale.
* Nga Drejtoria e Urbanizmit dhe Kadastrit janë grumbulluar gjithesej mjete ne shumë prej: **82,337.91€** apo **23.41%** e totalit të inkasimit nga të hyrat direkte komunale.
* Shuma tjetër e grumbullimit të mjeteve , është realizuar nga këto pesë (6) programe apo drejtori: Shëndetësisë dhe Mirëqenies Sociale, shuma prej: **9,689.82€,** Administratës së Përgjithshme, shuma prej: **9,873.00€,** Arsimi **23,814.00€**, Drejtoria e Bujqësisë, Plltarisë dhe Zhvillimit Rural, shuma prej: **15,266.86€,** Drejtoria e Shërbimeve Publike, shuma prej: **11,951.70€** dhe Zyra e Inspektoriatit shuma prej **5,330.00€** që së bashku përbëjnë **21.59%** e totalit të inkasimit nga të hyrat direkte komunale.
* Krahasuar me inkasimin e realizuar të vitit 2023 të së njejtës periudhë, nga raporti i realizimit të HVK-së të vitit 2024 del se janë inkasuar mjete prej: **171,486.67.00 €** më pak se ne vitin 2023 nga te hyrat direkte.
* *Rënia në grumbullimin e të hyrave vetanake në Drejtorinë për Buxhet dhe Financa, fillimisht ka ardhur si rezultat i ndryshimeve ne Ligjin e Tatimit në pronë, ku sipas ligjit të ri është rritur vlera e zbritjes për secilin tatimpagues për pronën e cilësuar për* ***banim primarë*** *nga 15,000.00€ në 30,000.00€, ndryshimet tjera sipas UA nga Qeveria siq është heqja e kushtëzimeve administrative me rastin e regjistrimit te veturave, ndryshimeve tjera kadastrale si psh.shitë-blerja e pronave private nga tatimpaguesve borgjlinjë në tatim prone, poashtu edhe rënia nga taksat për leje ndërtimore te Drejtoria e Urbanizmit, Planifikimit Hapsinorë dhe Mjedisit.*

Të hyrat indirekte te cilat realizohen nga Gjykatat, Policia dhe Agjensioni Pyjor i Kosovës nuk na janë dërguar ende. Keto te hyra meqë realizohen nga keto institucione tjera, nuk perfshihen ne planifikim por vetem si realizim sepse edhe shpenzimi i tyre i takon komunave.

* Ndërsa tabela në vijim paraqet në mënyrë të përgjidhshme realizimin e hvk-së per periudhën raportuese, krahasimin e realizimit mes drejtorive dhe viteve:



**III . Shpenzimet e realizuara për periudhën Janar – Qershor 2024:**

Dinamika e shpenzimeve për këtë periudhë është realizuar me **35.22 %** në raport me Buxhetin aktual apo shuma prej **4,514,500.76€** ndërsa krahasuar më periudhën e njëjtë të vitit paraprak kemi shkallën e shpenzimit prej **11.46%** më shumë apo shumën prej: **464,124.11€.**



**Tabela e planifikimit të ndarjeve buxhetore sipas Drejtorive apo Programeve Buxhetore për vitin 2024:**



**Tabela në vijim paraqet shpenzimin sipas Programeve Buxhetore dhe atë sipas K.Ekonomike Janar-Qershor 2024:**





**SHPALOSJA E SHPENZIMEVE SIPAS KODEVE EKONOMIKE:**

**KODI 13440 - SHERBIMET KESHILLDHENESE DHE PROFESIONALE:** Këtu bëjnë pjese pagesat ndaj Administratoreve te fshatrave ne shume prej 8,467.20 euro te kompensuara nga Drejtoria e Administrates se Pergjithshme, shuma prej 1,383.00 euro nga Zyra e Kryetarit për kompensimin e anëtarëve të Komitetit të Auditimit, anëtarëve të KKSB-ës dhe shuma prej 1,900.00 euro nga Drejtoria e Kultures, Rinisë dhe Sporteve për kompensimin e anëtarëve të komisioneve të themeluara për vlerësim të aplikacioneve për financim të OJQ-ve te ndryshme.

**KODI 13475** - **SIGURIMI FIZIK I OBJEKTEVE:** Deri ne vitin 2023 shpenzimet për sigurimin fizik te objekteve kanë qenë të përfshira në kodin 13460 te sherbimeve kontrakuese tjera. Ndersa nga viti 2024 Thesari-MFPT ka specifikuar ne planin e ri kontabël kodin e veçant per sigurimin fizik te objekteve.

**KODI 13760 - DRUTË DHE PRODHIMET E DRURIT PËR NGROHJE:** Ne planin e ri kontabel te hartuar nga Thesari-MFPT, ketu perfshihen: drutë, peleti, etj furnizime nga druri per nxemje.

**KODI 14410 - SHPENZIMET E VENDIMEVE TË GJYKATAVE:** Për Sulahe Luzha-lende pernbarimore shuma 7,390.02 euro kompensim per parcela - Administrata e Pergjithshme.Për Qefsere Koraqi-lende permbarimore-padi per shpronësim prone me rastin e ndertimit te trotuarit përgjatë rrugës Bob-Doganaj, shuma prej 3,672.34 euro dhe per Grand Construction Shpk-ZP Shala Shpk-lende permbarimore-padi për kompensim te situacionit përfundimtar të pagesës te kontrata vjetore per mirembajtje te rrugëve te vitit 2020, shuma prej 12,321.57 euro - Sherbimet Publike. Aliu Law Shpk – lende permbarimore te Shëndetesia shuma prej 2,699.62 euro.

**KODI 14032 - MIRËMBAJTJA E RRUGËVE LOKALE:** Përfshihet mirëmbajtja e rrugeve lokale për kontratën e vitit 2024 ne shumë prej 99,927.16 euro, shuma prej 38,161.04 euro pagesat e obligimeve të kontratës se vitit 2023 si, shuma prej 25,039.82 euro kompensimi i inflacionit ndaj operatoreve ekonomik konform Ligjit per Punet Publike , mirembajtja e ndriqimit publik ne shumë prej 6,799.50 euro, rregullimi dhe mirembajtja e sinjalizimit horizontal dhe vertikal në rrugët lokale të komunës shuma prej 9,870.50 euro.

**KODI 14060 - MIREMBAJTJA RUTINORE**: Te Drejtoria e Shërbimeve Publike jane kryer pagesat për obligimet e vitit te kaluar ne shumë prej 2,389.60 euro për mirembajtjen e hapsirave publike te xhelbruara sipas marreveshjes me KRM Pastertia dhe për pagesen e obligimeve te vitit te kaluar per kontratën dekorimi I qytetit për festat e fund vitit, ndërsa shuma prej 18,912.90 euro jane pagesa e situacioneve per mirembajtjen e hapsirave xhelbruese per periudhen janar-qershor 2024 sipas marrëveshjes me KRM Pastertia per vitin 2024.

**KODI 13445 - SHËRBIMET-KONSULENT DHE KONTRAKTOR INDIVIDUAL:** Pagesa nga Drejtoria e Shëndetësisë ndaj mjekëve specialist të angazhuar ne QKMF, shuma 7,000.00 euro.













­